
R E F E R A T

privind propunerea de participare a Municipiului Timişoara  la constituirea  ”Asociaţiei

CLUSTERUL  DE TURISM BANAT – CLUSTURBANAT”

Având în vedere propunerea Consiliului Judeţean Timiş privind oportunitatea şi necesitatea participării la constituirea ”Asociaţiei Cluster  pentru Turism Banat", prin prezentul referat vă rugăm să aprobaţi participarea Municipiului Timişoara la constituirea Asociaţiei, în condiţiile prevăzute în proiectul de statut cadru alăturat. 
În cursul anului 2013, au avut loc mai multe intalniri  organizaţiilor  active in domeniul turismului interesate de a susţine demersul creării unei structuri de tip cluster în domeniul turismului, pentru a dezbate aspecte legate de mod de funcţionare, obiective, activităţi, componenţă, rol la nivel judetean, regional, etc.

La întâlnire au participat reprezentanţi ai autorităţilor publice (Consiliul Judeţean Timiş, Primaria Municipiului Timişoara, Direcţia judeţeană pentru Cultură, Culte şi Patrimoniul Cultural), reprezentaţi ai Agenţiei de Dezvoltare Economică Timiş, reprezentanţi ai mediului universitar (Universitatea de Vest Timişoara, Universitatea Politehnica Timişoara), reprezentanţi ai mediului de afaceri (CCIAT, agenţii de turism, asociaţii şi firme care activează în domeniul serviciilor de turism şi promovare, firme de transport).

Scopul principal al asociaţiei CLUSTERUL  DE TURISM BANAT (CLUSTURBANAT) este de a contribui, prin dialog social si prin antrenarea răspunderii publice a celor implicaţi, la armonizarea politicilor, strategiilor si acţiunilor concrete in domeniul turismului cu cerinţele complexe, generale sau specifice ale mediului economic, social si cultural, la nivel regional, judeţean si local.

    Obiectivele propuse a fi asumate de Asociaţie sunt următoarele:

a) Crearea si promovarea unui cadru armonios de interactiune intre toti factorii interesati care activeaza in subsectoarele din domeniul turismului.

b) Sustinerea  promovarea si realizarea unor proiecte de interes comun.

c) Sprijinirea integrarii ofertei de educatie cu nevoile  reale ale mediului de afaceri din domeniul turismului.

d) Crearea de instrumente si canale optime pentru gestionarea eficienta a informatiilor si oportunitatilor in domeniu.

e) Promovarea si sustinerea de initiative legislative menite sa corecteze, completeze sau, dupa caz sa reglementeze anumite aspecte de interes pentru sectorul de activitate. 

f) Identificarea oportunitatilor de colaborare in directia sustinerii financiare prin diverse programe, parteneriate, instrumente si/sau operatiuni bancare; intocmirea previziunilor financiare si a planurilor de afaceri.

g) Identificarea surselor generatoare de fonduri pentru dezvoltarea organizaţiei.

h) Organizarea si dezvoltarea contactelor directe intre organizaţii similare ca scop si orientare din tara si străinătate in scopul încheierii unor parteneriate ale asociatiei sau ale membrilor clusterului.

i) Promovarea şi dezvoltarea competitivă a următoarelor domenii in turism: cercetare, educaţie, inovare, producţie si comercializare. 


Menţionăm, totodată, că domeniul de activitate al Asociaţiei este considerat eligibil pentru finanţarea prin proiecte prin intermediul Programelor de finanţare ale UE, care vizează crearea şi dezvoltarea de clustere, programe existente deasemenea şi în România.


În economia modernă, clusterele sunt considerate instrumente foarte evoluate în a sprijini dezvoltarea economiei în diferite domenii şi creşterea competitivităţii acesteia, numărul clusterelor şi a structurilor de sprijin şi management al acestora fiind semnificativ în regiunile cu economie puternic dezvoltată. 


Pe de altă parte având în vedere proiectele anterioare realizate sau planificate  la nivelul Regiunii Vest, considerăm că înfiinţarea Asociaţiei Clusterului  pentru Turism  Banat îşi va aduce o contribuţie însemnată în succesul viitoarelor proiecte planificate pentru promovare şi ulterior in etapa de implementare-operare (ex: Colegiul regional pentru pregatire profesionala şi calificare in servicii de turism).



Având în vedere motivaţia expusă privind oportunitatea şi necesitatea participării la constituirea Asociaţiei, prin prezentul referat 
P R O P U N E M :

adoptarea unei hotărâri a Consiliului Local al Municipiului Timisoara prin care să se aprobe participarea Municipiului Timişoara  la constituirea  ”AsociaţieiCLUSTERUL  DE TURISM BANAT – CLUSTURBANAT”. Totodată, vă rugăm să analizaţi şi aprobaţi  suma de 200 lei pentru participarea la constituirea capitalului social al asociaţiei și cotizaţia de 1000 lei pe an, sumă care va inclusă în bugetul local pentru anul 2014.

